Беатрыс I (графіня Бургундыі)

Беатрыс I (графіня Бургундыі) (; каля1145—15 лістапада 1184), графіня Бургундыі з 1148 года, імператрыца Свяшчэннай Рымскай імперыі (пасля вяселля ў 1156 годзе з імператарам Фрыдрыхам Барбаросай).

 Біяграфія 
Стала спадчынніцай свайго бацькі Рэно III Бургундскаму ў 3-гадовым узросце. Вакол патэнцыйнага тытула пфальцграфа разгарэўся сапраўдны бой. Апекуном Беатрыс і рэгентам Бургундыі стаў яе дзядзька Гільём III, граф Макона, які ў Бургундыі насіў імя Гільём IV. Жадаючы атрымаць графскі тытул, ён фактычна трымаў сваю пляменніцу пад хатнім арыштам. З іншага боку на Бургундыю прэтэндаваў герцаг Бертольд IV фон Цэрынген, бацька якога насіў тытул «рэктар Бургундыі», атрыманы ад імператара Лотара Суплінбургскага. Прэтэнзіі Бертольда IV былі падтрыманы імператарам Конрадам III і Беатрыс была вызвалена. Аднак у канчатковым выніку тытул пфальцграфа не дастаўся і Цэрынгенам. У 1156 годзе новы імператар Фрыдрых I Барбароса ажаніўся з Беатрыс, узяўшы графства Бургундыю ў якасці пасагу і далучыўшы яе такім чынам да ўладанняў Гогенштаўфенаў.

Беатрыс памерла 15 лістапада 1184 года і пахавана ў крыпце Шпаерскага сабора
(ням. Kaiser- und Mariendom zu Speyer) разам са сваёй дачкой Агнэс.

 Шлюб і дзеці 
Муж: з 1156 года Фрыдрых I Барбароса (1122—10 чэрвеня 1190), імператар Свяшчэннай Рымскай імперыі. Дзеці ад гэтага шлюбу:
 Беатрыс (каля 1161—1174)
 Фрыдрых (1164—1168/1170), герцаг Швабіі з 1167
 Генрых (1165—1197), імператар Свяшчэннай Рымскай імперыі з 1191
 Конрад (1167—1191), герцаг Швабіі з 1170 пад імем Фрыдрых VI
 Атон (1167—1200), пфальцграф Бургундыі з 1189
 Конрад (1172—1196), герцаг Ротэнбурга (1188—1191), герцаг Швабіі (1191—1196)
 Райнальд (Рэно) (1173—1178)
 Вільгельм (каля 1176 — пасля 1178)
 Філіп (1176—1208), герцаг Швабіі з 1196, кароль Германіі з 1198
 Агнэс (пам. 1184), была заручана з Імрэ (1174—1204), будучым каралём Венгрыі

 Спасылкі 



Катэгорыя:Нарадзіліся ў 1140-я гады
Катэгорыя:Графы бургундскія
Катэгорыя:Іўрэйская дынастыя
Катэгорыя:Кіраўнікі Еўропы XII стагоддзя
Катэгорыя:Імператрыцы Свяшчэннай Рымскай імперыі